Markku Koivisto

Markku Juhani Koivisto (s. 31. maaliskuuta 1954 Kokkola) on teologian tohtori, kristillisen, karismaattisen Nokian herätyksen ja Nokia Missio ry:n entinen johtaja. Koivisto on Nokian evankelisluterilaisen seurakunnan entinen kirkkoherra, joka parannuttuaan imusolmukesyövästä vuonna 1990 koki voimakkaan karismaattisen uudistumisen. 

Koivisto ajautui ristiriitaan luterilaisen kirkon kanssa, minkä vuoksi hän perusti oman uskonnollisen yhdyskunnan, Nokia Mission. Hänen toimntansa romahti syytteisiin ja tuomioon seksuaalisesta hyväksikäytöstä. Kotimaa nimesi Koiviston 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

Koulutus

Koiviston tohtorinväitöskirjan Miten kirkko ymmärtää sanomansa? Toimituskeskustelu ja kastetoimitus pastoraalipsykologisen ja liturgisen tutkimuksen näkökulmasta väitöstilaisuus oli Helsingin yliopistossa 3. toukokuuta 1997. Koivisto selvitti kirkon kastekaavan taustalla olevia teologisia lähtökohtia.

Ura

Nokian evankelisluterilaisen seurakunnan kirkkoherruus

Koivisto piti Nokian kirkossa niin sanottuja torstai-iltoja, joille olivat tyypillistä voimakas ylistys ja rukous sekä monenlaiset niin kutsutut Pyhän Hengen armolahjat, kuten sairaiden puolesta rukous sekä niin kutsutut kaatumisilmiöt. Kerran Koivisto yritti jopa herättää hukkuneen pojan henkiin.

Nokian herätyksen ja muun Nokian evankelis-luterilaisen seurakunnan toiminnan välille tuli ongelmia, ja Markku Koivisto joutui jättämään kirkkoherran työnsä Nokialla, mutta toimi yhä luterilaisena pappina.

Nokia Missio

Kirkkoherruuden jälkeen Koivisto keskittyi johtamaan Nokia Missio ry:tä.

Koiviston toiminnasta tehtiin kantelu keväällä 2006 Tampereen hiippakunnan tuomiokapituliin, minkä seurauksena Koivistoa vaadittiin vastaamaan kristillistä uskoa ja oppia koskeviin kysymyksiin. Antamissaan vastauksissa Koivisto ilmaisi halukkuutensa toimia edelleen Suomen evankelisluterilaisen kirkon pappina, vakuutti pitäytyvänsä Raamattuun ja noudattavansa muun muassa luterilaista kasteoppia.

Tampereen hiippakunnan silloinen piispa Juha Pihkala arvosteli Nokia Missiota ”amerikkalaisperäisen hurmahenkisyyden tuomisesta luterilaisuuteen”. Harhaoppinen. Savon Sanomat 13.5.2007. Tuomiokapituli pidätti Koiviston luterilaisen kirkon pappeudesta 25. huhtikuuta 2007 puoleksi vuodeksi. Alkukesästä tuomiokapituli kuitenkin päätti palauttaa Koiviston pappisvirkaan. Koivisto myönsi joidenkin tuomiokapitulin syytteiden olevan aiheellisia ja suostui piispan ohjaukseen.

7. tammikuuta 2008 Koivisto asettui ehdolle Tampereen hiippakunnan piispanvaaliin mutta jäi vaalin ensimmäisellä kierroksella 12. maaliskuuta viimeiseksi. 23. maaliskuuta Koivisto ilmoitti eroavansa pappisvirasta ja perustavansa Nokia Mission rinnalle uuden kirkkokunnan Nokia Missio Churchin, joka aloitti toimintansa elokuussa 2008. Koivistosta tuli kirkkokunnan hengellinen johtaja.

Ylen Dokumenttiprojekti ja tuotantoyhtiö Aito Media tekivät Saku Pollarin ohjaaman dokumenttielokuvan Sielunpelastajat vuonna 2010, jossa tarkasteltiin yhden miehen unelmaa kirkosta ja Markku Koivistoa. Elokuva sai ensi-iltansa 26. marraskuuta 2010. 

Helmikuussa 2011 Koivisto yritti herättää henkiin kuolleen ruumiinavauspotilaan Helsingin yliopiston oikeuslääketieteellisellä laitoksella. Itsemurhan tehnyttä miestä yritettiin herättää henkiin: Järkyttävä tilaisuus oli ystävälle liikaa. Iltalehti 12.4.2017.

Erottaminen Nokia Missiosta

Markku Koivisto vapautettiin Nokia Mission kaikista hengellisistä ja hallinnollisista tehtävistä 29. elokuuta 2011, koska Nokia Mission tiedotteen mukaan Koiviston elämässä on ollut seksuaalisten rajojen rikkomista.Missio. Tiedote 29.8.2011. Viitattu 5.9.2011. Tampereen seurakunnan johtaja Timo Aro-Heinilä tarkensi, että kyse on lähinnä saarnaajalle sopimattomasta käytöksestä ja että kyse ei ole seksisuhteista, vaan seksuaalisten rajojen rikkomisesta. Kerrottiin, että Koiviston erottamiseen ei liity rikosprosessia ja Koiviston vaimo oli hakenut avioeroa. Aro-Heinilän mukaan hengellisen johtajan sanojen ja tekojen tulisi olla sopusoinnussa keskenään. 

Radio Dei uutisoi 1. syyskuuta 2011, että Koivisto oli ahdistellut Sielunhoitotilanteissa useita miespuolisia henkilöitä vuosien ajan.Markku Koivisto myönsi aviorikoksen miehen kanssa. Seurakuntalainen. Viitattu 20.9.2011. Koivisto antoi asiasta julkisen lausunnon 11. syyskuuta 2011. Hän tunnusti tehneensä aviorikoksen miespuolisen henkilön kanssa. Tämän jälkeen hän luki Raamatusta Roomalaiskirjeen alusta jakeita, joissa tuomitaan homoseksuaaliset suhteet.  Koivisto oli 1990-luvulla vastustanut homoutta ja kehottanut sen kitkemiseen maailmasta.

Seksuaalirikos
Pirkanmaan käräjäoikeus tuomitsi Koiviston 26. maaliskuuta 2013 seksuaalisesta hyväksikäytöstä yhden vuoden ja kolmen kuukauden ehdolliseen vankeusrangaistukseen, 30 tunnin yhdyskuntapalveluun ja 15 000 euron korvauksiin uhrille.Koivisto myönsi hyväksikäytön: Ehdollista, yhdyskuntapalvelua ja 15 000 euron korvaukset. Aamulehti 26.3.2013.

 Kirjalliset julkaisut 















 Lähteet 

 Aiheesta muualla 

 Nokia-mission kotisivut.
 Saarna.net.

Luokka:Suomen evankelis-luterilaisen kirkon papit
Luokka:Suomen evankelis-luterilaisen kirkon herätysliikkeet
Luokka:Suomalaiset kristilliset kirjailijat
Luokka:Suomalaiset uskonnolliset vaikuttajat
Luokka:Suomalaiset uskonnolliset johtajat
Luokka:Seksuaalirikoksista tuomitut henkilöt
Luokka:Vuonna 1954 syntyneet
Luokka:Elävät henkilöt